cyanic-selkie/wikianc huggingface dataset:
ლევ ატამანოვი
ბიოგრაფია
1926 წელს დაამთავრა პირველი სახკინოსკოლა კინორეჟისორის დიპლომით. 1931 წლიდან უკვე მულტიპლიკაციური ფილმების რეჟისორი გახდა. რუსული, სომხური, ინდური, ჩინური, შვედური ზღაპრების მოტივებზე ქმნიდა ფილმებს. 1936 წლიდან მუშაობდა სომხეთში, 1949 წლიდან „სოიუზმულტფილმის“ რეჟისორია. გადაიღო მულტფილმები: „ცუგა და კატა“ (1938), „ჯადოსნური ხალიჩა“ (1948), „ყვითელი ყარყატი“ (1950, დიპლომი, დელის საერთაშორისო კინოფესტივალი, 1950), „ალისფერი ყვავილი“ (1952), „ოქროს ანტილოპა“ (1954, პრიზი, VIII, საერთაშორისო კინოფესტივალი, კანი, 1955), „თოვლის დედოფალი“ (1957; I პრემია, საერთაშორისო კინოფესტივალი, ვენეცია, 1957; სპეც. პრიზი, საერთაშორისო კინოფესტივალი, მოსკოვი, 1958; საუკეთესო ფილმი, საერთაშორისო კინოფესტივალი, ლონდონი, 1959) და სხვა.
იყო „საიუზმულტფილმის“ შემოქმედებითი სექციის ბიუროს თავმჯდომარე და საბჭოს წევრი, სსრკ კინემატოგრაფისტთა კავშირის მულტიპლიკაციის სექციის თავმჯდომარის მოადგილე, 1960-იანი წლების დასაწყისში — „საიუზმულტფილმის“ თოჯინური სექციის სარეჟისორო კოლეგიის თავმჯდომარე.
გარდაიცვალა მოსკოვში, 1981 წელს, დაკრძალულია მოსკოვის სომხურ (ვაგანკოვკის სასაფლაოს ფილიალი) სასაფლაოზე.
რესურსები ინტერნეტში
კატეგორია:რუსი კინორეჟისორები კატეგორია:დაბადებული 21 თებერვალი კატეგორია:დაბადებული 1905 კატეგორია:გარდაცვლილი 12 თებერვალი კატეგორია:გარდაცვლილი 1981
ჰოლოთურიები
ჰოლოთურიები, ზღვის კიტრები (Holothuroidea) — ზღვის უხერხემლო ცხოველთა კლასი კანეკლიანების ტიპისა. მოიცავს 1 100-მდე სახეობას. ნაკლებად მოძრავი, ფსკერული, მცოცავი ცხოველები არიან, რომლებიც წვრილი პლანქტონით ან ლამით იკვებებიან. ძლიერი გაღიზიანების შემთხვევაში შეუძლიათ თვითდასახიჩრება (ავტოტომია). დაკარგული ორგანოები მალე აღუდგებათ. ჩონჩხი ძლიერაა რედუცირებული. სუნთქავენ ამბულაკრული სისტემის მეშვეობით და ეგრეთ წოდებული წყლის ფილტვებით — თხელი დატოტვილი პარკებით, რომლებიც უკანა ნაწლავში იხსნება. ჰოლოთურიების სხეული ჭიისებურია. მის წინა ნაწილში საცეცებით შემორტყმული პირია, რომელიც გადადის გრძელ მილისებურ ნაწლავებში; ბოლოში ანალური ხვრელია. ვითარდებიან მეტამორფოზით. ყველაზე დიდტანია ჰოლოთურიები სიგრძით 2 მ-ს აღწევენ.
ლიტერატურა
კატეგორია:კანეკლიანები
ვარძია
მინი|300პქ|ვარძია, კლდეში ნაკვეთი სამონასტრო კომპლექსი ვარძია — კლდეში ნაკვეთი სამონასტრო ანსამბლი, XII-XIII საუკუნეების ქართული მხატვრული კულტურის ძეგლი. მდებარეობს ისტორიულ ჯავახეთში, ასპინძის მუნიციპალიტეტში (ასპინძინდან 30 კმ). მდ. მტკვრის მარცხენა ნაპირზე. ზღვის დონიდან 1300 მეტრზე. ოროგრაფიული სქემის მიხედვით ვარძია მდებარეობს ერუშეთის ქედის აღმოსავლეთის განტოტების ბოლოს. ვარძიის უკიდურესი ზედა გამოქვაბული ზღვის დონიდან 1462 მ-ზე ძევს.
ეტიმოლოგია
მეფე გიორგი III დიდებულებთან ერთად სანადიროდ ამოსულა, მეფეს თავისი ასული – პატარა თამარიც თან წაუყვანია. ნადირობა დაიწყო. ნადირობით გატაცებულ მეფესა და მის მხლებლებს ბავშვი აღარ მოჰგონებიათ. თამაშით გართული თამარი გამოქვაბულებში დაიკარგა. შეწყდა ნადირობა. აღელვებული და შეშფოთებული მონადირენი აქეთ-იქით აწყდებოდნენ, თამარს ეძებდნენ. – სად ხარ თამარ! დაიძახა ერთ-ერთმა მხლებელმა. გამოქვაბულში გზა აბნეულმა თამარმა სიხარულით შესძახა „აქ ვარ ძია!“, და სწორედ ამიტომ დაერქვა ამ ადგილს „ვარძია“.
“მდინარე მტკვრის ხეობის ერთ მაღალ კლდესთან ვარძიის გამოკვეთა დაიწყეს. კლდე იფშვნებოდა და გამოქვაბულთა კვეთა გაძნელდა. სამუშაოს დამთავრების შემდეგ, საღამო ჟამს, მშენებლებმა იარაღი იქვე კლდესთან დააწყვეს და დაღლილები სახლებში წავიდ-წამოვიდნენ. მეორე დილით სამუშაოდ მოვიდნენ, მაგრამ იარაღი ადგილზე აღარ დახვდათ. დიდი ძებნის შემდეგ იარაღი ახლანდელ ვარძიის კლდესთან იპოვეს. გაკვირვებულნი უკან დაბრუნდნენ და განაგრძეს გამოქვაბულთა კვეთა. საღამოს იარაღი კვლავ იქვე მიატოვეს. მესამე დილით იგივე ამბავი განმეორდა. იარაღი ისევ ნაცნობ კლდესთან გადატანილი აღმოჩნდა. ახლა კი მიუხვდნენ განგებას. ამიტომ ვარძია ამ კლდეში გამოკვეთეს, ხოლო ძველ მიტოვებულ ადგილს ამ ხნიდან ნავარძიევი ეწოდება.”
“მტერს რომ არ შეეტყო თამარ მეფის ადგილსამყოფელი, ვარძიაში თამარის ბრძანებით სამასსამოცდახუთი ოთახი იყო გამოკვეთილი, იმდენი ოთახი, რამდენი დღეცაა წელიწადში; ყოველდღე თითო ოთახი იკვეთებოდა და მშენებლობა ერთ წელიწადში დამთავრდა.”
ისტორია
მინი|200პქ|ვარძია, ხედი სამრეკლოდან მინი|200პქ|თამარ მეფის ფრესკა ვარძიის ეკლესიაში მინი|200პქ|ფრესკები ეკლესიაში მინი|200პქ|[[მტკვარი|მტკვრის ხეობა ვარძიიდან]] სამონასტრო კომპლექსი ძირითადად 1156-1203 წლებში იქმნებოდა. დასახლება 1185 წლის 15 აგვისტოს თამარის მეფობის ხანაში (1184-1213) აკურთხეს. სამეფო მონასტერი დიდ როლს თამაშობდა ქვეყნის პოლიტიკურ და კულტურულ ცხოვრებაში. ერთხანს ვარძიაში მოღვაწეობდა იოანე შავთელი, რომელმაც იქ შექმნა "გალობანი ვარძიისა ღვთისმშობლისანი". ვარძიის წიგნთსაცავიდან შემორჩენილია ვარძიის ოთხთავის დასურათებული ხელნაწერი (XII ს.). ვარძიის მონასტრის წინამძღვრის სახელი ტრადიციულად საწოლის მწიგნობარი იყო, იგი ეკლესია-მონასტრების საქმიანობას ხელმძღვანელობდა და ქვეყნის პოლიტიკურ ცხოვრებაში თვალსაჩინო როლს ასრულებდა.
საქართველოში საბჭოთა ხელისუფლების დამყარების შემდეგ დაიწყო ამ სამონასტრო კომპლექსის მეცნიერული შესწავლა. 1938 წელს იგი მუზეუმ-ნაკრძალად გამოცხადდა. 1970-1971 წლებში ვარძიაში ჩატარდა არქეოლოგიური გათხრები, მიკვლეულ იქნა 3 კულტურის ფენა: ადრინდელი შუა საუკუნეებისა, XII საუკუნისა და XIII-XIV საუკუნეები. აღმოჩნდა მოჭიქული კერამიკის მრავალფეროვანი ნიმუშები, ქაშანურის ფრაგმენტები, ლითონის სადნობი, სხვადასხვა საყოფაცხოვრებო ნივთი და იარაღი.
აღსართან II
აღსართან II — კახეთ-ჰერეთის უკანასკნელი მეფე (1102-1104). უნდა იყოს თოღის (მაჭრის) ციხის ქვის ფილაზე ამოჭრილ წარწერაში მოხსენიებული - "ახსართან ქორეპისკოპოსი (?)... რანთა და კახთა მფლობელი". 1104 წელს საქართველოს გაერთიანების მომხრე ჰერმა დიდებულებმა — არიშიანებმა — შეიპყრეს და დავით აღმაშენებელს მიჰგვარეს. დავითმა კახეთ-ჰერეთის სამეფო გააუქმა და საქართველოს სამეფოს შეუერთა.
ლიტერატურა
კატეგორია:კახეთ-ჰერეთის მეფეები
ვარძია
ისტორია
თამარ მეფის დროინდელი მემატიანე ვრცლად და მხატვრულად მოგვითხრობს ვარძიის დაარსებას. ამ უდიდესი სამეფო მონასტრის შექმნას უკავშირებს იგი თამარ მეფის მოღვაწეობის დახასიათებას საეკლესიო-სამონასტრო მშენებლობის დარგში – ქვეყნის შიგნით და მის ფარგლებს გარეთ. ადგილის შერჩევა განპირობებული იყო კლდის საუკეთესო სამშენებლო თვისებებით, ხელსაყრელი ადგილმდებარეობით, საყოფაცხოვრებო, სამხედრო თვალსაზრისით და, აგრეთვე, აქ სასმელი წყლის არსებობით.
მშენებლობის მეორე ეტაპი თავსდება გიორგი III სიკვდილისა და თამარ მეფის ქორწინებას შორის (1184–1186). თამარ მეფის მითითებით თავდაპირველი გეგმა ნაწილობრივ შეიცვალა. წყაროსთან, უკვე იქ არსებულ გამოქვაბულთა ადგილზე, შეიქმნა მონასტრის ცენტრი – კლდეში გამოკვეთილი ღვთისმშობლის მიძინების დიდი დარბაზული ტაძარი, მოხატული ქართლის ერისთავის რატი სურამელის ინიციატივითა და სახსრებით. ეს გამოირკვა ქტიტორთა პორტრეტულ გამოსახულებებთან არსებული წარწერების წაკითხვის შედეგად. ვარძია, როგორც მონასტერი, ცნობილია ტაძრის კურთხევის მომენტიდან და მისი პოპულარობა განუხრელად იზრდება.
მშენებლობის მესამე ეტაპი მოიცავს წლებს ტაძრის მოხატვას და ბასიანის ბრძოლას შორის (1186–1208). მთავრდება ღვთისმშობლის მიძინების ტაძრის გარშემო მონაზონთა კლდის სახლების, თავდაცვითი სამალავის და რთულ საირიგაციო ნაგებობათა – წყალსადენის გვირაბისა და სარწყავი არხის – გამოკვეთა. 1203 წ. მონასტერმა სრული ბრწყინვალებით მიიღო საქართველოს ყველა კუთხიდან შეკრებილი მრავალრიცხოვანი ლაშქარი. აქვე მობრძანდა თამარ მეფე. ვარძიიდან საომრად გასულმა ქართველებმა სძლიეს მუსლიმანთა კოალიციის ოთხასათასიანი ლაშქარი ბასიანის ბრძოლაში.
მემატიანეს ცნობით ვარძიის სახელს და ვარძიის ღვთისმშობელს უკავშირდება ყველა ძლევამოსილი ომები, რომელთაც იმ ეპოქაში აწარმოებდა საქართველო მაჰმადიანთა ექსპანსიის წინააღმდეგ. ამგვარად, XII – XIII საუკუნეთა მიჯნაზე, ვარძია მნიშვნელოვანი პოლიტიკური, კულტურული და რელიგიური ცენტრია. 1283 წელს მომხდარმა მიწისძვრამ დიდი ზიანი მიაყენა ვარძიას. ამ სტიქიური უბედურების შემდეგ მონასტრის ნაწილობრივ აღდგენას უკავშირდება მშენებლობის მეოთხე ეტაპი, ათაბაგ ბექა ჯაყელ-ციხისჯვარელის დროს (1285 – 1306).
ამ წლებში, მიუხედავად მონღოლთა ბატონობისა, ვარძიის მონასტერი წინანდებურად მდიდარია და კვლავ ახდენს დიდ გავლენას ქვეყნის ცხოვრებაზე. XV – XVI საუკუნეები ქვეყნის შინაგანი რღვევისა და ირან-თურქეთის მხრივ საქართველოს დაპყრობის უკიდურესად აგრესიული მისწრაფების ხანაა. ვარძიას თვით უხდება თავდაცვითი ბრძოლების წარმოება. იგი საიმედო დასაყრდენია საქართველოს მეფისათვის ქვეყნის გაერთიენებისათვის წარმოებულ ბრძოლაში. 1551 წელს, საქართველოში თავისი მე-3 ლაშქრობისას, სპარსეთის შაჰი შაჰთამაზ I შემოესია ვარძიას. გამაგრებული ქართლის მეფის ლუარსაბ I სამხედრო ძალები იგერიებდნენ სპარსეთის ჯარების შემოტევას. სასტიკი ბრძოლა გაჩაღდა თვით გამოქვაბულებში, ამაზე წერენ XVII ს. ისტორიკოსები: ქართველი ფარსადან გორგიჯანიძე და სპარსი — ჰასან-ბეგ რუმლუ.
მესხეთი 1578 წელს ოსმალეთის ბატონობაში მოექცა. იწყება ქართველთა გამაჰმადიანების ინტენსიური პროცესი და იგი 250 წლის მანძილზე გრძელდებოდა.
1828 წელს რუსეთის არმიამ გენერალ ივანე პასკევიჩის სარდლობით სამხრეთ საქართველოს ისტორიული მიწები ოსმალეთისგან ბრძოლით მოიპოვა და რუსეთის იმპერიას შეუერთა.
1857-1928 წლებში ვარძიაში მოქმედებდა მამათა მონასტერი.
მშენებლობის ეტაპები
ვარძიის სამონასტრო კომპლექსი გამოკვეთილია ერუშეთის მთის კალთაზე ტუფბრექიჩიების შერეულ კლდეში (სიგრძე 500 მ-მდე), განლაგებულია ცამეტ სართულად. შედგება ისტორიულად ჩამოყალიბებული 2 ნაწილისაგან - ვარძიის მონასტრისა და უფრო ადრინდელი ხანის (X-XII საუკუნეები) კლდის სოფლის ანანურისაგან. მშენებლობა რამდენიმე ეტაპად მიმდინარეობდა.
I ეტაპზე, გიორგი III-ის მეფობის წლებში (1156-1184), შემუშავდა გეგმა და გამოიკვეთა პირველი სენაკები ეკლესიითურთ. II ეტაპზე (1184-1185) არსებული გეგმა ნაწილობრივ შეიცვალა. თამარ მეფის მითითებით ჩატარდა მონასტრის ცენტრის რეკონსტრუქცია, კლდეში გამოკვეთეს ღვთისმშობლის მიძინების დიდი დარბაზული ტაძარი სტოა-პორტიკით. ტაძარი მოხატა მხატვარმა გიორგიმ, მხატვართა ჯგუფმა ქართლის ერისთავის რატი სურამელის თაოსნობითა და სახსრებით. III ეტაპზე (1185-1203) დამთავრდა სათავსებისა და მონაზონთა სენაკების, აგრეთვე თავდაცვით და საირიგაციო ნაგებობათა გამოკვეთა. IV ეტაპი დაკავშირებულია 1283 წლის მიწისძვრასთან. აქ ბექა ჯაყელი-ციხისჯვრელის ათაბაგობის ხანაში (1285-1306) ააგეს ორთაღიანი ნაგებობა სტოა-პორტიკის გასამაგრებლად და ორსართულიანი მოჩუქურთმებული სამრეკლო. მშენებლობის V ეტაპზე, ივანე ათაბაგის დროს, შეიქმნა დიდი სატრაპეზო.
არქიტექტურა
ვარძიის ხუროთმოძღვრება დაფუძნებულია წინასწარ შემუშავებულ კომპოზიციურ იდეაზე — მრავალსართულად გამოკვეთილი ანსამბლი განლაგებულია კლდის უბის სიღრმეში ჩასმული ცენტრის — ტაძრის გარშემო. ვარძიის ქვაბულები გრძივად დასავლეთიდან აღმოსავლეთისაკენ, 500 მ-იანი ფრონტითაა გადაშლილი. ქვაბულები განთავსებულია იარუსებად. ცალკეულ მონაკვეთებში გვხვდება ხუთი, ექვსი და შვიდი  იარუსი. აღმოსავლეთ ნაწილში ქვაბულთა 13 იარუსი დასტურდება. ერთიანი სისტემით აქ 19 იარუსია.
ვარძიაში დღეისათვის დადასტურებულია 641 კლდეში ნაკვეთი სათავსო.
გვირაბები
გვირაბი ვარძიის ცენტრალურ ნაწილში დაკავშირებულია წყლით მომარაგებასთან. იგი შედის წყალგამტარ ფენაში, მისი სიგრძე 16 მ-ია. გვირაბები, რომლებიც ტაძრის ჩრდილოეთ მხრიდან იწყება, მიემართება მონასტრის სალაროსაკენ, მათი სიგრძე — 64 მეტრია. ვარძიის აღმოსავლეთ ნაწილში გვირაბით შექმნილია „გასასვლელი“, კლდეში გაჭრილი მაგისტრალი 220 მ-ის სიგრძისაა.
ვარძიაში ოთახების კედლებში გამოკვეთილია ფართო ნიშები — საწოლად, ლოგინის დასალაგებლად, მცირე ნიშები — ჭურჭლისათვის, წიგნებისა და ჭრაქისათვის, მერხები, კერა და სხვა. ნიშები მეტწილად თაღოვანია და შემკულია მარტივი ჩაჭრილი საპირეებით. კლდის სიბრტყეები მთავარ სათავსებში დამუშავებულია ხორკლიანი ფაქტურით.
ეკლესიები
ვარძიაში 15 კლდოვანი ეკლესიაა შემორჩენილი. ვარძია არ გამოირჩევა მდიდრული მორთულობით, ერთადერთი სამკაულია სამლოცველოთა კედლის მხატვრობა. ამ მხრივ მნიშვნელოვანია ღვთისმშობლის მიძინების ტაძრისა და კარიბჭის მოხატულობა (1184-1186), სადაც ქრისტეს ცხოვრების ამსახველ სცენებთან ერთად გამოსახულია გიორგი III-ისა და თამარ მეფის პორტრეტები, აგრეთვე ქართლის ერისთავი რატი სურამელი. აღსანიშნავია, რომ ჩვენამდე მოღწეულ თამარ მეფის პორტრეტებს შორის ვარძიისა ყველაზე ადრეულია. აქ იგი გვირგვინით, მაგრამ გათხოვილი ქალის თავსაბურავის გარეშეა და თან ხელთ ნაგებობა უპყრია, რაც იმას ნიშნავს, რომ მას ვარძიის მანასტრის მშენებლობა და მასზე ზრუნვა გათხოვებამდე დაუწყია.
წყალმომარაგება
წყალსადენი გამოყვანილია ვარძიაში, ძველ სოფელ ზედა ვარძიიდან. 3.5 კმ-ის სიგრძის ტერასის ერთი მესამედი, კლდეში გაკაფულ გვირაბებშია გამართული, კერამიკული მილებისათვის საგანგებო „საწოლებია“ შექმნილი. ტრასის შუალედურ მონაკვეთში, კერამიკული, საკონტროლო რეზერვუარებია შექმნილი. წყლის დებეტი დღე-ღამეში 166 000 ლიტრი უნდა ყოფილიყო, რაც დაახლოებით 50000 ადამიანს დააკმაყოფილებდა.
რეზერვუარი ვარძიის დასავლეთ ნაწილშია ამოკაფული. იტევდა დაახლოებით 630 000 ლიტრ წყალს.
ბუნებრივი წყარო ღვთისმშობლის ეკლესიის სიახლოვესაა მის ჩრდილოეთ მხარეს, კლდის სიღრმეში. მისი აუზი 8 მ³ წყალს შეიცავს. მისი მუდმივი ტემპერატურა 11°-ია.
მარნები
ვარძიაში 28 მარანია შემორჩენილი (6 დარბაზი, 22 სათავსო). მარნები მთლიანობაში 235 ქვევრს მოიცავდა. მისი საერთო ტევადობა 100000 ლიტრია.
საინტერესო ფაქტები
2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
2007 წლის 24 ოქტომბრიდან ვარძიის მონასტერი ხერთვისის ციხესთან ერთად შეტანილია იუნესკოს მსოფლიო მემკვიდრეობის საცდელ სიაში.
სქოლიო
კატეგორია:ასპინძის მუნიციპალიტეტი კატეგორია:საქართველოს მონასტრები კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:კულტურული მემკვიდრეობის ძეგლები სამცხე-ჯავახეთის მხარეში
ინოკენტი IX
მინი|მარჯვნივ|ინოკენტი IX ინოკენტი IX (Innocentius PP. IX; ერისკაცობაში ჯოვანი ანტონიო ფაკინეტი დე ნუჩე; დ. 20 ივლისი, 1519 — გ. 30 დეკემბერი, 1591) — რომის პაპი 1591 წლის 29 ოქტომბრიდან 30 დეკემბრამდე.
კატეგორია:რომის პაპები კატეგორია:დაბადებული 20 ივლისი კატეგორია:დაბადებული 1519 კატეგორია:გარდაცვლილი 30 დეკემბერი კატეგორია:გარდაცვლილი 1591
ტრიპოლის საერთაშორისო აეროპორტი
ტრიპოლის საერთაშორისო აეროპორტი (مطار طرابلس العالمي) — საერთაშორისო მნიშვნელობის აეროპორტი ლიბიაში, ქალაქ ტრიპოლიში. ქვეყნის უმსხვილესი აეროპორტია. აქვს 2 ასაფრენ-დასაჯდომი ზოლი (3601 x 44 მ და 2637 x 44 მ). მდებარეობს ზღვის დონიდან 80 მ სიმაღლეზე. ქალაქ ტრიპოლის ცენტრიდან დაშორებულია 34 კილომეტრში. ტერმინალის გამტარუნარიანობა წელიწადში 3 მილიონ ადამიანს შეადგენს. 2007 წელს აეროპორტი მოემსახურა 2,1 მილიონ, ხოლო 2008 წელს დაახლოებით 3 მილიონ მგზავრს. მეორე მსოფლიო ომის (1939-1945) დროს აეროდრომი გამოყენებული იყო ბრიტანეთის სამეფო სამხედრო-საჰაერო ძალების მიერ. 1950-1960 წლებში ეწოდებოდა ტრიპოლი იდრისის საერთაშორისო აეროპორტი. ეროვნული და საერთაშორისო მიმოსვლების გაუმჯობესების მიზნით აეროპორტს 1978 წლის სექტემბერში რეკონსტრუქცია ჩაუტარდა.
2011 წლის მარტიდან 2011 წლის ოქტომბრამდე აეროპორტი დაიხურა. 2011 წლის 21 აგვისტოს ლიბიელმა აჯანყებულებმა აეროპორტი დაიპყრეს. 2011 წლის 11 ოქტომბერს ოფიციალურად გაიხსნა.
სქოლიო
კატეგორია:ლიბიის აეროპორტები
Myopias kuehni
სქოლიო
კატეგორია:ჭიანჭველები
ტრომენი
მინი|250პქ|ტრომენი ტრომენი — სტრატოვულკანი დასავლეთ არგენტინაში. მდებარეობს ზღვის დონიდან 3.978 მეტრზე. მოიცავს ორ კალდერის ტიპის კრატერს, რომელთა სიგანეც 3.5 კმ-ია. ისტორიულად, ამოფრქვევები დაფიქსირებულია XVIII საუკუნის შუა წლებსა და 1822 წელს.
რესურსები ინტერნეტში
კატეგორია:არგენტინის ვულკანები
World in Motion
World in Motion — დიჯეი ბობოს მეოთხე სტუდიური ალბომი, რომელიც გამოვიდა 1996 წელს. მან ევროპაში დიდი წარმატება იქონია, განსაკუთრებით სინგლების დახმარებით, რომელთა შორის აღსანიშნავია Pray, It's My Life და Shadows Of The Night. საგულისხმოა, რომ Shadows Of The Night ჩაწერილი იქნა ვენის სიმფონიური ორკესტრის თანხლებით, რაც ევროდენსისათვის საკმაოდ უჩვეულოც იყო. საკონცერტო შესრულება ორკესტრის მონაწილეობით შედგა მხოლოდ ერთხელ, ბერლინში.
1997 წელს გამოვიდა ალბომის „ზამთრის“ ვერსია, რამდენიმე რემიქსით და ახალი სიმღერებით - Can You Hear Me და Queen-ის Radio Ga Ga-ს ახალი ვერსიით. საკონცერტო ტურნემ, რომელიც დისკის გამოცემას მოჰყვა, უდიდესი წარმატება იქონია - განსაკუთრებით სასცენო გაფორმებისა და ფერადი კოსტუმების დიდი რაოდენობის გამო.
სქოლიო
კატეგორია:1996 წლის ალბომები კატეგორია:დიჯეი ბობოს ალბომები კატეგორია:ევროდენს-ალბომები
ვუპი გოლდბერგი
ვუპი გოლდბერგი (Whoopi Goldberg, ნამდვილი სახელი კერინ ჯონსონი; დ. 13 ნოემბერი, 1955, ნიუ-იორკი) — ამერიკელი მსახიობი-კომედიანტი და ტელეწამყვანი. გოლდბერგი იმ ცამეტ ადამიანთა შორისაა, რომელთაც მოგებული აქვთ ემის, გრემის, ოსკარისა და ტონის ჯილდოები, ასევე დღის პროგრამებისთვის დაწესებული ემი. 1990 წელს ის ჰოტი მაკდენიელის შემდეგ მეორე აფრო-ამერიკული წარმოშობის მსახიობი გახდა, რომელმაც ამერიკის კინოაკადემიის უმაღლესი ჯილდო მიიღო. მას ორი ოქროს გლობუსი და ორი სატურნის ჯილდო აქვს მიღებილი „ვარსკვლავური გზის თაობასა“ და „მოჩვენებაში“ შესრულებული როლებისთვის.
ადრეული წლები
გოლდბერგი დაიბადა ნიუ-იორკის მეტწილად ემიგრანტებით დასახლებულ უბან ჩელსიში, ღარიბ ოჯახში. მეტსახელი ვუპი („whoopee cushion“-იდან, რაც ბალიშას ნიშნავს) კერინმა ბავშვობაშივე აირჩია როგორც სამსახიობო ფსევდონიმი. რვა წლიდან ერინ რუბენსტაინის სამოყვარულო თეატრის სცენაზეა; სწორედ ბავშვობაში მიიღო პირველად და უკანასკნელად სამსახიობო ოსტატობის გაკვეთილები. პედაგოგები გოგონაში ადრეგაღვიძებულ ნიჭს მაღალ შეფასებას აძლევდნენ. სრულფასოვანი განათლება გოლდბერგს არ მიუღია, ის რამდენიმე წელიწადს ჩამორჩენილთა სიაში ირიცხებოდა, შემდგომ კი სკოლის სულ მიტოვებაც მოუწია, რადგან დისლექსია სჭირდა და კითხვაც კი არ შეეძლო გამართულად.
60-იანი წლების დამლევს გოლდბერგი სახლიდან წავიდა, ჰიპებს შეეკედლა და კომუნაში დაიწყო ცხოვრება, სადაც ჯერ მარიხუანას, შემდეგ კი უფრო ძლიერ პრეპარატებს მიეძალა. დიდხანს არსად უმუშავია, უმუშევართა დახმარებით გაჰქონდა თავი. ნარკოტიკებისთვის თავის დაბებება არაერთხელ სცადა, თუმცა უშედეგოდ. ნარკოდამოკიდებულებისგან გათავისუფლება მხოლოდ 70-იანი წლების დამდეგს რეჟისორ ელვინ მარტინთან შეხვედრის შემდეგ მოახერხა, რომელიც ანტინარკოტიკულ კამპანიის წარმომადგენელი იყო. მარტინმა გოლდბერგი ცხოვრების წესის შეცვლის აუცილებლობაში დაარწმუნა და ნარკოტიკებისთვისაც თავი დაანებებინა. მარტინი და კერინი მალე დაქორწინდნენ, ერთი წლის თავზე მათ ქალიშვილი ალექსანდრა შეეძინათ.
თეატრი
კერინი ღამის გუშაგად, აგურების დამწყობად და მიცვალებულთა გრიმიორად მოუწია მუშაობა, სანამ საბოლოოდ, 1974 წელს, ერთ-ერთი თეატრალური სააგენტოს მეშვეობით ქალაქ სან-დიეგოს ახალგახსნილ თეატრში მსახიობის ვაკანსის არ მიაგნო. მეუღლემ ნიუ-იორკის დატოვებაზე უარი განუცხადა, ვუპის კი გული თეატრისკენ მიუწევდა. მათ განქორწინება მოუხდათ, გოლდბერგი ქალიშვილთან ერთად დასავლეთ სანაპიროზე გადაბარგდა.
თეატრალური კარიერა კერინმა უკვე ვუპი გოლდბერგის ფსევდონიმით დაიწყო. სან-დიეგოშო გოლდბერგმა საქალაქო თეატრის „რეფერთერი სიეთას“ შექმნაში მიიღო მონაწილეობა, შემდეგ კი სან-ფრანცისკოს „ბლეკ სტრიტ სიეთაში“ გადავიდა. ის რამდენიმე სამოყვარულო ჯგუფში თამაშობდა. ერთ-ერთი მისი მთავარი და მნიშვნელოვანი როლი პიესა „დედილო კურაჟში“ შედგა. სწორედ მაშინ გოლდბერგმა, მთავარი პერსონაჟის განსახიერებასთან ერთად, ავადგამხდარი მსახიობის როლის შესრულებაც იკისრა და თავი წარმატებით გაართვა. გოლდბერგი ასრულებდა ყველანაირ როლს ღატაკიდან მილიონერ ქალამდე. იმ ხანად გოლდბერგს აზრად მოუვიდა ერთი მსახიობის თეატრი დაეარსებინა და მარტოს შეესრულებინა ხუთი-ექვსი როლი.
ვუპის ამერიკისა და კანადის გარდა, ევროპის თეატრებშიც უკრავდნენ ტაშს. მას ცნობილ როკ-მიუზიკლში „იესო ქრისტე სუპერვარსკვლავი“ ერთ-ერთი როლი აქვს განსახიერებული. კინოკარიერამ მას იმდენი დრო წაართვა, რომ თეატრში მოღვაწეობისთვის პრაქტიკულად ვეღარ მიიცალა. თუმცა, მაინც თვალშისაცემია მისი ნამუშევარი სპექტაკლში „სასიყვარული წერილები“ ტიმოთი დალტონთან ერთად.
კინო
1985 წელს გოლდბერგმა შეიტყო, რომ ელის უოკერის ეპიკური რომანის „იისფერის“ გადაღება იგეგმებოდა, რომელიც აფროამერიკულ „ქარწაღებულებად“ მიიჩნევა, ავტორს წერილი გაუგზავნა, სადაც სთხოვა რაიმე როლი მიეცათ მისთვის. ელის უოკერმა, რომელიც ვუპის თეატრალურ ნამუშევრებს უკვე იცნობდა, რეჟისორ სტივენ სპილბერგს სთხოვა ვუპისთვის როლი მიეცათ; რეჟისორის გადაწყვეტილებით, გოლდბერგს მთავარი როლი, ამერიკელი შავკანიანი ქალის სესილი ჯონსონის პერსონაჟის განსახიერება ერგო. გოლდბერგის თვალშისაცემი შესრულების მანერა უყურადღებოდ არ დარჩენილა და ოქროს გლობუსითა და ოსკარზე წარდგენით აღინიშნა.
ვუპიმ კინოკარიერა ღრმადდრამატული როლით დაიწყო, მაგრამ კომედიური, კრიმინალურ-კომედიური და გასართობი ხასიათის პერსონაჟების თამაშით გააგრძელა; მას არც სერიალებსა და ფანტასტიკურ ფილმებში უთაკილია მონაწილეობა. მისი ფილმოგრაფიიდან ყველაზე ცნობილ ფილმებად მიიჩნევა „ქურდი ქალი“, „საბედისწერო ლამაზმანი“, „იმოქმედე დაო!“, „მოჩვენება“ და „კამელოტის რაინდი“.
ვუპის ოდნავ ექსცენტრული, მომხიბლავი და დამოუკიდებელი ქალის იმიჯი აქვს ფილმებში, რომელსაც არანაირი პირობითობა ჩირად არ უღირს და უბრალო, ყოველდღიური ქალის სახეს ამჯობინებს. აღსანიშნავია მისი დრამატული ხასიათის კინოროლებიც ფილმებში: „მისისიპის მოჩვენებები“, „გრძელი გზა შინისაკენ“ და სხვ. გოლდებრგმა აახმოვანა ბევრი ამერიკული ანიმაციური ფილმის კომიკური პოერსონაჟი.
1991 წელს ვუპი გოლდბერგმა მიიღო ოსკარი კინორეჟისორ გარი ცუკერის ფილმ „მოჩვენებაში“ განსახიერებული მკითხავ ოდა მეი ბრაუნის მეორეხარისხოვანი როლისთვის.
ლისბონი
მაგარი და ელასტიკურია, სიმწარე არ აქვს. რბილობი მოყვითალო-მომწვანოა. ნაყოფი შეიცავს 11-მდე საშუალო სიდიდის თესლს. კარგად ინახება.
ლიტერატურა
კატეგორია:ლიმონის ჯიშები
იულიუს ასფალგი
ასფალგის ნაშრომებიდან აღსანიშნავია „ქართული სასულიერო მწერლობა“ (1957), „კიტა ჩხენკელი“ (1964), „იარომირ იედლიჩკა“ (1966) და სხვა. ნაშრომში „ქართული ხელნაწერები“ (1963), რომელიც მიხეილ თარხნიშვილის ხსოვნას მიუძღვნა, ასფალგმა წარმოადგინა და მეცნიერულად აღწერა გერმანულ წიგნსაცავებში დაცული 15 ქართული ხელნაწერი. მიხეილ თარხნიშვილთან ერთად გერმანული ენაზე გადაამუშავა კორნელი კეკელიძის „ძველი ქართული მწერლობის ისტორიის“ I ტომი (1956).
ლიტერატურა
კატეგორია:გერმანელი ქართველოლოგები კატეგორია:დაბადებული 6 ნოემბერი კატეგორია:დაბადებული 1919 კატეგორია:გარდაცვლილი  12 იანვარი კატეგორია:გარდაცვლილი 2001
ჟან-ჟორჟ ნოვერი
ჟან-ჟორჯ ნოვერი (Jean-Georges Noverre; დ. 29 აპრილი, 1727 — გ. 19 ოქტომბერი, 1810) — ფრანგი მოცეკვავე და ბალეტმაისტერი, მიმდინარეობა Ballet d'action ან ბალეტი-პანტომიმის დამაარსებელი, რომელიც XIX საუკუნის სიუჟეტური ბალეტის წინამორბედად მიიჩნევა. მისი დაბადების დღეს ამჟამად აღინიშნება ცეკვის საერთაშორისო დღე.
1758–1760 წლებში მან რამდენიმე ბალეტი დადგა ლიონში და გამოაქვეყნა მისი "Lettres sur la danse et les ballets". სწორედ ამ პერიოდს მიეკუთვნება რევოლუცია ბალეტის ხელოვნებაში, რომელშიც უმნიშვნელოვანესი წვლილი ნოვერს მიუძღვის. 1775 წელს ის პარიზის ოპერის თეატრის ბალეტის მეტრად დანიშნეს დედოფალი მარია ანტუანეტას მოთხოვნით. მომდევნო წელს ერთი წლით ვენაში ბრუნდება, თუმცა 1776 წელს ისევ პარიზში გადადის და იმავე პოსტს იჭერს, სანამ საფრანგეთის რევოლუცია მას ყველაფერს დააკარგვინებს. ის სიღარიბეში გარდაიცვალა სენ-ჟერმენ-ან-ლეიში.
ნოვერის ახლო მეგობრებს შორის იყვნენ ვოლტერი, მოცარტი, ფრედერიკ დიდი, დევიდ გერიკი (რომელიც მას "ცეკვის შექსპირს" უწოდებდა). მის გამორჩეულ ბალეტთა შორის იყო "La Toilette de Venus", "Les Jalousies du sérail", "La dour corsaire" და "Le Jaloux sans rival". "ცეკვისა და ბალეტის წერილების" გარდა, ნოვერს დაწერილი აქვს "Observations sur la construction d'une nouvelle salle de l'Opéra" (1781); "Lettres sur Garrick écrites a Voltaire" (1801); და "Lettre à un artiste sur les flies publiques" (1801).
კატეგორია:ფრანგი მოცეკვავეები კატეგორია:ფრანგი ბალეტმაისტერები კატეგორია:ფრანგი ქორეოგრაფები კატეგორია:დაბადებული 29 აპრილი კატეგორია:დაბადებული 1727 კატეგორია:გარდაცვლილი 19 ოქტომბერი კატეგორია:გარდაცვლილი 1810
ტიხრული მინანქარი
thumb|200px|ვერცხლის გულსაკიდი მინანქრით, ავტორი თამუნა ხანდოლიშვილი, 2006. ტიხრული მინანქარი — მინანქრით ლითონის დაფარვის ტექნოლოგია. უძველესი ნიმუშები გვხვდება ძველ ეგვიპტეში (ოქროს ნაკეთობებში) და ჩინეთში, ასევე გვიანდელი პერიოდის რომში (ბრინჯაოზე).
ისტორია
ლითონის ფირფიტის მინანქრით მოწერის რამდენიმე ტექნოლოგია არსებობს. ე. წ. ამოღრმავებულ ლითონის ფირფიტაში მინანქრის ამოვსების ტექნოლოგია დასავლეთში XII საუკუნეში გავრცელდა, მათ შორის ცნობილია სამი სკოლა: მაასის - მდინარე მაასის ველზე, ლოთარინგიაში (ოსტატები: გოდფრუა დე კლერი და ნიკოლოზ ვერდენელი), რაინისა - ცენტრი ქ. კელნი (ოსტატები: ბერები აილბერტუსი და ფრიდერიკუსი) და ლიმოჟისა - ცენტრი ქ. ლიმოჟი, საფრანგეთი. გარდა ამოღრმავებულისა მინანქრით დაფარვის ტექნოლოგიებს შორის არსებობს კვეთილი, ფერწერული, ვიტრაჟული და ტიხრული.
ქართულ ხელოვნებაში უმთავრესად ტიხრული მინანქარია ცნობილი. ამოღრმავებული მინანქრის ერთადერთი ნიმუში, რომელიც ჯუმათის ეკლესიაში იყო დაცული, ამჟამად დაკარგულია. მინანქარს თვალსაჩინო ადგილი უჭირავს შუა საუკუნეების ქართულ ხელოვნებაში. იგი ისევე ფასობდა, როგორც ხუროთმოძღვრება, კედლის მხატვრობა და რელიეფური პლასტიკა. ამის ყველაზე თვალსაჩინო ნიმუში ხახულის ხატზე შემორჩენილი მინანქრის რაოდენობა და შესრულების დონეა. ქართული ტიხრული მინანქრის კოლორიტი განსხვავდება სხვა (მაგ., ბიზანტიური) ქვეყნების ტიხრული მინანქრისგან. ქართული მინანქრის ფერებს შორის თავისებურია ე.წ. ღვინისფერი და გამჭვირვალე მწვანე.
thumb|300px|მინანქრის დამუშავება. კვეთილ ანუ გრავირებულ მინანქარში ლითონი იმდენად გამჭვირვალე მინანქრით არის დაფარული, რომ მის სიღრმეში კარგად მოჩანს გრავირებული ლითონის ზედაპირი. მინანქრის ეს ტექნიკა აღმოცენდა იტალიაში XIV საუკუნეში. ფერწერულ მინანქარიში ლითონის ნაკეთობა იფარება მინანქრის ფონით, რომელზედაც მინანქრიანი საღებავებით იხატება გამოსახულებები (XVII საუკუნიდან - ცეცხლგამძლე საღებავებით თეთრი მინანქრის ფონზე, ოქროზე, ვერცხლზე, სპილენძზე). XV-XVII საუკუნეებში ფერწერული მინანქარი უმთავრესად ლიმოჟში მზადდებოდა (მთავარი ოსტატი ნარდონ პენიკო, გარდაიცვალა 1542 ან 1543 წწ). XVI საუკუნეში მოხატულობას გრიზაილის წესით ასრულებდნენ (ერთტონიანი მოხატულობა - ღია ტონი მუქ ფონზე, რომელიც რელიეფის შთაბეჭდილებას ქმნის). მთავარი ოსტატები იყვნენ ლეონარ ლიმოზენი (გარდაიცვალა დაახლ. 1575 წ.), პიერ რეიმონი (გარდაიცვალა 1584 წ.).
რუსეთში ფერწერული მინანქარი XVII საუკუნის ბოლოდან განვითარდა, განსაკუთრებით სოლვიჩეგოდსკში (სტროგანოვების საოსტატოს ნაკეთობანი). XVIII-XIX საუკუნეებში ფერწერული მინანქრის ტექნიკა აყვავდა როსტოვში, სადაც ხატები მზადდებოდა. XVII საუკუნიდან ცნობილია კიევის ფერწერული მინანქარი.
XVII-XVIII საუკუნეებში ფართოდ გავრცელდა მომინანქრებული პორტრეტული მინიატურა, რომლის ცნობილი ოსტატები იყვნენ ჟან პეტიტო (1607-1691 წწ), შარლ ბუატი (1663-1727 წწ), რუსეთში გ. მუსიკიისკი (გარდაიცვალა დაახლ. 1737 წ-ს), ა. ოვსოვი (დდაბადებული 1678 წ-ს) და სხვ.
გამოყენება
ხელოვნების ეს დარგი გამოიყენება როგორც საეკლესიო, ისე საერო დანიშნულების ნივთებშიც – სამკაულები, ტანსაცმლის აქსესუარები, მოსაპირკეთებელი ნივთები და სხვა. ყოველი მათგანი მრავლადაა შემკული სხვადასხვა ორნამენტით. ქართული ორნამენტების ძირითადი დანიშნულება კი ბნელი ძალებისგან დაცვა იყო. ორნამენტი სიმბოლური მნიშვნელობის მატარებელი იყო, რომელიც დასაბამს სავარაუდოდ წარმართულ ტრადიციებში იღებს. ხევსურეთში ყველაზე მეტ დამცავ ორნამენტს ქალებისა და ბავშვების ტანსაცმელზე ქარგავდნენ, რადგან თვლიდნენ, რომ ისინი ყველაზე სუსტები იყვნენ. სხვადასხვა ეპოქაში სხვადასხვა სიმბოლოებს იყენებდნენ: ავი სულებისგან დასაცავად; ოჯახში სიმშვიდის შესანარჩუნებლად; ღამის დაძაბული სიზმრების ასარიდებლად; მელანქოლიისა და დეპრესიის გასაფანტავად და მრავალი სხვა. შესაბამისი ორნამენტის მუდმივად ტარება მათ ძალას მატებდა.
რესურსები ინტერნეტში
კატეგორია:მინანქარი
ალპინარიუმი
მინი|270პქ|ალპინარიუმი ალპინარიუმი — ბოტანიკური ბაღის, სკვერის ან პარკის ნაწილი, სადაც დარგულია ალპური მცენარეულობა. ეწყობა ხელოვნურად შექმნილ მცირე სიმაღლის ქვიან გორაკზე. მცენარეები უმეტესად რეგიონალური პრინციპით ან ფიტოცენოზების მიხედვით ირგვება (სუბალპური ტყე, სუბალპური ბუჩქები, სუბალპური მდელო, ალპური მდელო, ალპური ხალები, თოვლის სარტყელი და სხვა).
საქართველოში ალპინარიუმი მოწყობილია ბაკურიანსა და სტეფანწმინდაში. აქ თავმოყრილია მთავარი კავკასიონისა და სამხრეთ მთიანეთის ალპური მცენარეულობა.
რესურსები ინტერნეტში
კატეგორია:მებაღეობა
ნარას ეროვნული მუზეუმი
ნარას ეროვნული მუზეუმი — ხელოვნების მუზეუმი იაპონიაში, იგი დაარსდა 1889 წელს.
მარტის იდები (ფილმი)
მარტის იდები (The Ides of March) — 2011 წლის ამერიკული პოლიტიკური დრამა, რომლის რეჟისორია ჯორჯ კლუნი. სცენარი, რომელიც დაწერა კლუნმა გრანტ ჰესლოვთან და ბო უილიმონთან ერთად დაფუძნებულია უილიმონის 2008 წლის პიესაზე „ფარაგუტ ნორდი“. ფილმი მოგვითხრობს პენსილვანიის გუბერნატორის, მაიკ მორისის საპრეზიდენტო კამპანიაზე და მის ურთიერთობაზე იდეალისტი სტივენ მეიერთან. რაიან გოსლინგი თამაშობს კამპანიის უმცროს მენეჯერს, ჯორჯ კლუნი კი მორისს. სურათში ასევე მონაწილეობენ ფილიპ სეიმურ ჰოფმანი, პოლ ჯიამატი, მარისა ტომეი, ჯეფრი რაიტი და ევან რეიჩელ ვუდი.
ნარას ეროვნული მუზეუმი
შესავალი
ნარას ეროვნული მუზეუმი მდებარეობს ნარაში, რომელიც იყო იაპონიის დედაქალაქი 710-წლიდან 784-წლამდე. კატაიამა ტაკუმამ შეიმუშავა ორიგინალური შენობა, რომელიც მეიჯის პერიოდის დასავლური სტილის წარმომადგენლობით შენობას ასახავდა და აღიარებულია როგორც მნიშვნელოვანი კულტურული საკუთრება იაპონიაში. ჯუნზო იოშიმურამ დააპროექტა დამატებითი შენობა 1973 წელს.
კოლექციები
მუზეუმი გამოირჩევა ბუდისტური ხელოვნების კოლექციით, მათ შორის გამოსახულებებით, ქანდაკებებით და საკურთხევლის ნივთებით. მუზეუმში განთავსებულია და ნაჩვენებია ხელოვნების ნიმუშები, რომლებიც ეკუთვნის ტაძრებს და სალოცავებს ნარას მხარეში. შოსინის საცავში დაცული ქონების გამოფენა ყოველწლიურად შემოდგომაზე ხდება. მუზეუმის კოლექციაში არის XII საუკუნის ჯოჯოხეთის გრაგნილი,, XI ან XII საუკუნის მანდალა იადო მანდარა-ზუ და IX საუკუნის ქანდაკება მჯდომარე ბუდა იაკუში.
მარტის იდები (ფილმი)
„მარტის იდებმა“ გახსნა ვენეციის 68-ე საერთაშორისო კინოფესტივალი და ასევე აჩვენეს ჰაიფასა და ტორონტოს საერთაშორისო კინოფესტივალებზე. ფილმი კინოეკრანებზე გამოვიდა 2011 წლის 7 ოქტომბერს და მსოფლიოს მასშტაბით მისმა შემოსავალმა შეადგინა 76 მილიონი აშშ დოლარი. Rotten Tomatoes-ის მიხედვით ფილმი კინოკრიტიკოსთა 86%-მა მოიწონა.
ნარას ეროვნული მუზეუმი
ისტორია
1874 წელს ნარას ნახევრად სამთავრობო მენეჯმენტის საგამოფენო კომპანია შეიქმნა მაშინდელი ნარას გუბერნატორის ფუჯი ჩიჰიროს მიერ. მუზეუმს დაარქვეს ნარას საიმპერატორო საოჯახო მუზეუმი. ნარას ეროვნული მუზეუმი დაარსდა 1889 წელს," როგორც იმპერიული ნარას მუზეუმი. მუზეუმმა თავისი პირველი გამოფენა 1895 წელს გამართა. ნარას გამოფენა იყო, როგორც გახსნის პრეისტორიული პერიოდი. 1947 წელს საიმპერატორო საოჯახო სამინისტროს პასუხისმგებლობა მუზეუმის კოლექციებზე გადაეცა განათლების სამინისტროს. იგი დღევანდელი სახელით არის ცნობილი 1952 წლიდან. 1969 წელს მუზეუმის ორიგინალური შენობა აღიარებული იქნა, როგორც “მნიშვნელოვანი კულტურული საკუთრება“. 1972 წელს დასრულდა ახალი საგამოფენო შენობა “დასავლეთი ფრთა“, ხოლო 1980 წელს გაიხსნა ბუდისტური ხელოვნების ბიბლიოთეკა. მუზეუმის 100 წლისთავი გაიმართა 1995 წელს. დასავლეთი ფრთის დასრულების შემდეგ, 1997 წელს ასევე დასრულდა “აღმოსავლეთ ფრთა“ და მიწისქვეშა დერეფანი. 2001 წელს - მუზეუმს ეწოდა “ნარას ეროვნული მუზეუმი“, “დამოუკიდებელი ადმინისტრაციული დაწესებულების ეროვნული მუზეუმი“. ეროვნული მუზეუმი გაფართოვდა კიუშუს ეროვნული მუზეუმის დამატებით 2005 წელს.
ბუდისტური ხელოვნების ბიბლიოთეკა
ბუდისტური ხელოვნების კვლევითი ცენტრი შეიქმნა 1980 წლის აპრილში, ბუდისტურ ხელოვნებასთან დაკავშირებული წიგნების, ასლების, ფოტოსურათების და სხვა საარქივო, კვლევითი მასალების შეგროვების, ორგანიზებისა და შენახვის მიზნით. ცენტრის ბიბლიოთეკა და ფოტოგრაფიული არქივები საზოგადოებისთვის ღიაა 1989 წლის მაისიდან, პირველ რიგში ბუდისტური ხელოვნების ბიბლიოთეკა არის, როგორც რესურსი მკვლევარებისთვის.
ჰასოანი - ჩაის სახლი
ნარას ეროვნული მუზეუმის შიდა ბაღში იაპონური ჩაის ცერემონიის სახლი “ჰასოანი“ მდებარეობს. თავდაპირველად აშენდა დაიხო-ინის მიდამოში, კაფუკუ-ჯი ტაძრის ქვე-ტაძარში. ასევე ცნობილია როგორც “განსუიტეი“, ჩაის სახლი აშენდა შუა ედოს პერიოდში. იგი კარგად არის ცნობილი თავისი მრავალი ფანჯრით, ჩაის მცოდნე ფურუტა ორიბეს საყვარელი სტილით. იგი შედის სამი დიდი ჩაის სახლის დასახელებაში.
ჰასოანი შეიცავს ჩაის ოთახს, იგი აგებულია რუსტიკულ სტილში. ნარას ჩაის სახლის მომავალი თაობისთვის შესანარჩუნებლად, ნარას მოსახლეობას დიდი წვლილი მიუძღვის, იმპერიულ ნარას მუზეუმისთვის ჰაოსანის გადაცემაში 1890 წელს. ჰასოანი მუზეუმის ტერიტორიაზე გადავიდა 1892 წელს.
კონსერვაციის ცენტრი
კონსერვაციის ცენტრი, რომელიც გაიხსნა 2002 წელს, შეიქმნა ეროვნული საგანძურის და სხვა მნიშვნელოვანი კულტურული ძეგლების შენარჩუნების, შემოწმების, დოკუმენტირების, კონსერვაციისა და აღდგენის მიზნით. რესტავრატორები, რომლებიც სპეციალიზირებულნი არიან ქანდაკებების, ნახატებისა და უძველესი ტექსტების კონსერვაციაში, მუშაობენ დაწესებულებიდან. სპეციალისტები ასევე აძლევენ რჩევებს კულტურული ფასეულობების მფლობელებსა და მეურვეებს.
სქოლიო
კატეგორია:იაპონიის მუზეუმები კატეგორია:ნარას მუზეუმები კატეგორია:ხელოვნების მუზეუმები კატეგორია:მუზეუმები კატეგორია:1889 წელს დაარსებული მუზეუმები
ულე ბული
ულე ბორნემან ბული (დ. 5 თებერვალი, 1810 — გ. 17 აგვისტო, 1880) — ნორვეგიელი მევიოლინე და კომპოზიტორი.
ბიოგრაფია
ბული დაიბადა ნორვეგიის ქალაქ ბერგენში. მამამისს უნდოდა, რომ ულე მინისტრი გამოსულიყო, მაგრამ ულემ გადაწყვიტა მუსიკას გაჰყოლოდა. 9 წლის ასაკში პირველი კონცერტი გამართა. ის ბერგენის ფილარმონიური ორკესტრის სოლისტი მევიოლინე იყო. 18 წლისა ოსლოს უნივერსიტეტში წავიდა სასწავლებლად, მაგრამ გამოცდებზე ჩაიჭრა. 1832 წელს ის საცხოვრებლად პარიზში გადავიდა, სადაც მევიოლინე ჰაინრიხ ვილჰელმ ერნსტთან ცხოვრობდა, რომელმაც ბულს პაგანინის მუსიკა გააცნო.
სქოლიო
კატეგორია:ნორვეგიელი მუსიკოსები კატეგორია:დაბადებული 5 თებერვალი კატეგორია:დაბადებული 1810 კატეგორია:გარდაცვლილი 17 აგვისტო კატეგორია:გარდაცვლილი 1880
კურტრეს ბრძოლა
ტერმინი კურტრეს ბრძოლა შეიძლება აღნიშნავდეს:
ბენინის საერთაშორისო აეროპორტი
ბენინის საერთაშორისო აეროპორტი (مطار بنينة الدولي) — საერთაშორისო მნიშვნელობის აეროპორტი ლიბიაში, ქალაქ ბენღაზიში. ტრიპოლის საერთაშორისო აეროპორტის შემდეგ ქვეყანაში სიდიდით მეორე აეროპორტია. აქვს 1 ასაფრენ-დასაჯდომი ზოლი (3576 x 45 მ). მდებარეობს ზღვის დონიდან 132 მ სიმაღლეზე. ქალაქ ბენღაზიდან დაშორებულია 19 კილომეტრში. Aviation Safety Network-ის ინფორმაციით აეროპორტში რამდენიმეჯერ ჰქონდა ადგილი ინციდენტს.
ზღვისენისებრნი
ზღვისენისებრნი (Soleidae) — თევზების ოჯახი კამბალასნაირთა რიგისა. აქვთ მოგრძო ფოთლისმაგვარი სხეული, ირიბი, პატარა პირი. გავრცელებული არიან ტროპიკულ და სუბტროპიკულ ზღვებში. ოჯახში 40-მდე გვარია. შავ ზღვაში გვხვდება ჩვეულებრივი ზღვის ენა (Solea solea). მისი სხეულის სიგრძე 60 სმ აღქევს, წონა 4 კგ. გაზაფხულსა და ზაფხულში ყრის 150 ათასამდე კვერცხს. დანარჩენი 2 სახეობა სამხრეთ ზღვისპირეთის ზღვებშია გავრცელებული. აქვთ მცირეოდენი სარეწაო მნიშვნელობა.
ლიტერატურა
კატეგორია:კამბალასნაირნი
Just for You (დიჯეი ბობოს ალბომი)
Just for You — დიჯეი ბობოს 1995 წლის რემიქსული ალბომი. ალბომი წარადგინეს 1995 წლის 6 ოქტომბერს, ციურიხის ცენტრალური სტადიონის ფოიეში მოწყობილ სპეციალურ პრეს-კონფერენციაზე. დისკში, გარდა რემიქსებისა, შეტანილია ახალი სიმღერები - საშობაო კომპოზიცია It's Time For Christmas, ბალადა Love Is The Price და Let's Come Together. კრებული ასევე აღსანიშნავია დიჯეი ბობოს სიმღერების მეგამიქსით.
სქოლიო
კატეგორია:1995 წლის რემიქსული ალბომები კატეგორია:დიჯეი ბობოს ალბომები
ლირიოდენდრონი
ლირიოდენდრონი, ხეტიტა (Liriodendron) — ფოთოლმცვივანი ხეების გვარი მაგნოლიასებრთა ოჯახისა. ცნობილია ორი სახეობა: ხეტიტას ლირიოდენდრონი (Liriodendron tulipifera), სიმაღლე 50-60 მეტრს, სისქე 3-3,5 მეტრს აღწევს. ქნარისებრი ფოთლები და დიდი ლამაზი ყვავილები აქვს (ტიტას წააგავს).
სამშობლოა ჩრდილოეთი ამერიკა. დეკორატიული მცენარეა. კულტივირებულია კავკასიასა და საქართველოს შავი ზღვის სანაპიროზე, ყირიმსა და შუა აზიის სამხრეთ რაიონებში. ლირიოდენდრონის მერქანი მსუბუქი და რბილია, ვერხვის მერქანს წააგავს და ამერიკაში „ყვითელი ვერხვის“ სახელით არის ცნობილი.
ადვილი დასამუშავებელია, იყენებენ ფანერის დასამზადებლად, ავეჯის წარმოებაში. მეორე სახეობა — ჩინური ლირიოდენდრონი (Liriodendron chinense) ბუნებრივად იზრდება ცენტრალურ ჩინეთში. კულტურულ მცენარედ იშვიათად გვხვდება.
ლიტერატურა
კატეგორია:მაგნოლიასებრნი
კლემენტ VIII
მინი|მარჯვნივ|კლემენტ VIII კლემენტ VIII (Clemens PP. VIII; ერისკაცობაში იპოლიტო ალდობრანდინი; დ. 24 თებერვალი, 1536 ფანო, იტალია — გ. 5 მარტი, 1605, რომი, იტალია) – რომის პაპი 1592–1605 წლებში.
იპოლიტო ალდობრანდინი დაიბადა 1536 წლის 24 თებერვალს ფანოში, ფლორენციის მახლობლად. მიიღო იურიდიული განათლება. 1585 წელს დაინიშნა კარდინალად და გახდა პაპის ლეგატი პოლონეთში. სადაც მხარი დაუჭირა ჰაბსბურგების კანდიდატურას სტეფანე ბატორის გარდაცვალების შემდეგ. პრაქტიკაში ახორციელებდა ნეპოტიზმის პრინციპებს. პაპად არჩევიდან სულ მალე მან კარდინალის წოდება მიანიჭა თავის 4 უახლოეს ნათესავს.
კატეგორია:რომის პაპები კატეგორია:დაბადებული 24 თებერვალი კატეგორია:დაბადებული 1536 კატეგორია:გარდაცვლილი 5 მარტი კატეგორია:გარდაცვლილი 1605
ზღვის ზღარბები
thumb|300px|ზღვის ზღარბი ზღვის ზღარბები (Echinoidea) — უხერხემლოთა კლასი კანეკლიანების ტიპისა. მათი 30 სმ-მდე სიგრძის სხეული ზურგ-მუცლისკენ შებრტყელებულია — ერთ პოლუსზე პირია, მეორეზე — ანალური ხვრელი. დაფარულია ფირფიტებით, რომლებზეც მოძრავი ნემსებია განვითარებული. ზოგ ზღვის ზღარბს საღეჭი პირის აპარატი (არისტოტელეს ფარანი) აქვს, რითაც ფხეკს წყალმცენარეებს ქვებიდან. დეტრიტით მკვებავებს საღეჭი აპარატი არა აქვთ.
ზღვის ზღარბები ფსკერის ცხოველებია, მცოცავი ან გრუნტში ჩაფლული. მოძრაობენ ამბულაკრული ფეხებისა და ნემსების საშუალებით. ცალსქესიანი ცხოველებია. ვითარდებიან მეტამორფოზით, ზოგი ცოცხალმშობია. თანამედროვე ზღვის ზღარბების ტიპი აერთიანებს 800-ზე მეტ სახეობას. ზოგი რეწვის ობიექტია (მისი ქვირითი იჭმება).
Ghost in the Machine (ალბომი)
Ghost in the Machine — ინგლისური როკ-ჯგუფ The Police-ისმეოთხე სტუდიური ალბომი, რომელიც გამოიცა 1981 წელს.
მიმოხილვა
ალბომი გამოირჩევა ახალი ტალღის სტილისტიკით, რასაც თან ერთვის დაპროგრამირებული დასარტყამი ინსტრუმენტების ჟღერადობაც. განსაკუთრებული რეზონანსი იქონიეს ალბომის სინგლებმა „Invisible Sun“, „Every Little Thing She Does Is Magic“, „Spirits in the Material World“ და „Secret Journey“.
სქოლიო
კატეგორია:The Police-ის ალბომები კატეგორია:1981 წლის ალბომები კატეგორია:A&M Records-ის ალბომები კატეგორია:ალბომები ჰიუ პეჯემის პროდიუსერობით
ივარს გოდმანისი
thumb|ივარს გოდმანისი (მარცხნივ), [[აშშ-ის საელჩოს წარმომადგენლებთან შეხვედრაზე, რიგაში]] ივარს გოდმანისი (Ivars Godmanis; დ. 27 ნოემბერი, 1951) — ლატვიელი პოლიტიკოსი. ლატვიის პირველი პრემიერ-მინისტრი საბჭოთა კავშირიდან დამოუკიდებლობის მიღების შემდეგ (1990-1993). მეორედ გახდა პრემიერი 2007 წლის დეკემბერში.
გოდმანისს პირველი პრემიერ-მინისტრობა კომუნისტურიდან კაპიტალისტურ ეკონომიკაზე მძიმე ეკონომიკური ტრანსფორმაციის პერიოდში მოუწია, რის გამოც 1995 წელს ის „სამი ვარსკვლავის ორდენით“ დაჯილდოვდა. მოგვიანებით, 1998-1999 წლებში ის ფინანსთა მინისტრის პოსტზე მსახურობდა. თავდაპირველად ის ლატვიის სახალხო ფრონტის წევრი იყო, თუმცა ფრონტის დაშლის შემდეგ ის ლატვიის გზის პარტიაში გადადის. 2006 წლის ნოემბერში არჩევნებში ლატვიის გზისა და ლატვიის პირველი პარტიის კოალიციის გამარჯვების შემდეგ ის მეორედ გახდა ლატვიის პრემიერ მინისტრი.
რესურსები ინტერნეტში
კატეგორია:ლატვიის პრემიერ-მინისტრები კატეგორია:დაბადებული 1951 კატეგორია:დაბადებული 27 ნოემბერი
Myopias latinoda
სქოლიო
კატეგორია:ჭიანჭველები
ენდრიუ ფაიერი
thumb|right|ენდრიუ ფაიერი ენდრიუ ფაიერი (Andrew Z. Fire; 1959) — ამერიკელი მეცნიერი, მოლეკულური გენეტიკოსი. სტენფორდის უნივერსიტეტის სამედიცინო ფაკულტეტის პათოლოგიისა და გენეტიკის პროფესორი.
2006 წელს კრეიგ მელოსთან ერთად "რნკ-ინტერფერენციის - გარკვეული გენების აქტიურობის ჩაცხრობის ეფექტის - აღმოჩენისთვის" ფიზიოლოგიასა და მედიცინის დარგში ნობელის პრემიით დაჯილდოვდა.
კატეგორია:დაბადებული 1959 კატეგორია:ნობელის პრემიის ლაურეატები ფიზიოლოგიასა და მედიცინაში კატეგორია:ნობელის პრემიის ლაურეატები ანბანის მიხედვით კატეგორია:დაბადებული 27 აპრილი
BitTorrent
thumb|right|BitTorrent-ის მუშაობის პრინციპი: ფაილის გამავრცელებელზე ხორციელდება ნაკლები დატვირთვა იმი მეშვეობით, რომ კლიენტები იწყებენ მონაცემთა გაზიარებას იმწამსვე, იმის მიუხედავად, არის თუ არა ფაილი ბოლომდე გადმოწერილი მათ მეირ. ბიტტორენტი — პირინგული (P2P) ქსელური პროტოკოლი ინტერნეტში ფაილების გასაზიარებლად. მისი მეშვეობით მომხმარებელს შეუძლია ფაილის მეორე მომხმარებლისგან გადაწერა სერვერზე დამატებითი დატვირთვის გარეშე. ბიტტორენტის შემთხვევაში „ტრეკერი“ (ანუ სერვერი) მხოლოდ მართავს „კონექტს“ - კავშირს- და მას არ გააჩნია არანაირი ინფორმაცია იმ ფაილზე, რომელსაც მომხმარებელი იწერს ან სხვას უზიარებს. პროგრამის მთავარ დადებით მხარედ ითვლება ის, რომ ფაილის გადმოწერის დროს მომხმარებელი ასევე ხდება „ლიჩერი“ - იგი უზიარებს (შესაბამის ჟარგონზე - „უსიდირებს“) ფაილს სხვა მომხმარებლებს; რაც უფრო მეტი მომხმარებელი (ლიჩერი ან სიდერი) ჰყავს ამ ფაილს, მით უფრო დიდი სიჩქარე აქვთ თითოეულს. პროტოკოლი შექმნა ბრემ კოენმა 2001 წლის 4 აპრილს, რომელმაც ასევე დაწერა პირველი ტორენტ-კლიენტი „BitTorrent“.
ფაილების ჩამოტვირთვის პრინციპი
პროტოკოლისა და პროგრამის მთავარ დადებით მხარედ ითვლება ის, რომ ვინც ტვირთავს ფაილს (Leachers, ლიჩერი) ამავდროულად არის ამ ფაილის გამცემიც (Seeders, სიდერი), უნებლიეთ გასცემს რა საკუთარი რესურის ნაწილს სხვისთვის ფაილის ჩამოტვირთვისთვის. ამ პრინციპით ყველა ერთმანეთს ეხმარება.
რესურსები ინტერნეტში
კატეგორია:კიბერნეტიკა
ლაურენციუსი (ანტიპაპი)
ლაურენციუსი (Laurentius) (გ. 506) — ანტიპაპი 498/501–506  წლებში ბიზანტიის იმპერატორის მომხრე.
იგი იყო იტალიის ეპისკოპოსი, რომელიც ბიზანტიას მხარს უჭერდა ქრისტიანობაში 35–წლიანი (484–519) განხეთქილებისას დასავლეთსა და აღმოსავლეთს შორის. 498 წელს პაპის არჩევისას იყო სიმახუსის მეტოქე. სიმახუსის ოსტგუთების მეფე თეოდორიხ დიდთან რავენაში სტუმრობისას ლაურენციუსმა თავი რომის პაპად გამოაცხადა.
კატეგორია:ანტიპაპები კატეგორია:გარდაცვლილი 506
ბარდუბნის ეკლესია
ბარდუბნის ეკლესია — არქიტექტურული ძეგლი თერჯოლის მუნიციპალიტეტის სოფელ ბარდუბანში.
ძეგლი სოფლის სასაფლაოზე მდებარეობს და XIX საუკუნის დიდ დარბაზულ ეკლესიას  წარმოადგენს. იგი ნაშენია ქვიშა-ქვით, კირის დუღაბზე. კედლის პერანგი მოგებულია კარგად თლილი კვადრებითა. მკაცრადაა დაცული წყობის თარაზულობა. კამარა და კონქი ჩანგრეულია. კედლები დეფორმირებული და დახეთქილია. ეკლესია აღმართულია ორსაფეხურიან ცოკოლზე. ფასადები გაფორმებულია. დასავლეთი კარის თავზე სამკუთხა ჩარჩოში ჩასმულია რელიეფური ჯვარი. სამხრეთი კარის მაღლა ჯვრის, ხარისა და ფარშევანგის რელიეფური გამოსახულებებია. ამავე კარის თავზე ეკლესიის სამშენებლო მხედრული წარწერაა ქვაში ამოკაწრული. ეკლესიაში შესასვლელი სამივე კარი გარედან არქიტრავული, შიგნიდან კი თაღოვანია. გეგმით წაგრძელებული, სწორკუთხა დარბაზი აღმოსავლეთით ორსაფეხურიანი მხრებით გამოყოფილი ნახევარწრიული აბსიდით  ბოლოვდება, რომლის ღერძზე გაჭრილია სამი თაღოვანი სარკმელი. საკურთხევლის კედლებში დატანილია თაღოვანი ნიშები. აბსიდს აქვს სოლეა. დარბაზის გრძივი კედლები გაყოფილია სამ თანაბარ ნაწილად ერთსაფეხურიანი პილასტრებით, რომელთა პროფილირებულ კაპიტელებზე გადაყვანილია თაღები. კამარა საბჯენი თაღებით იყო შემაგრებული, რომლებიც კრონშტეინებს ეყრდნობოდა. კამარა ამჟამად ჩანგრეულია, კრონშტეინები კი შემორჩა. ეკლესიის სარკმლები თაღოვანია. იატაკი ფიქალის ფილებითაა მოგებული. ძეგლი სარესტავრაციო სამუშაოებშია ჩასმული.
რესურსები ინტერნეტში
კატეგორია:თერჯოლის მუნიციპალიტეტის ტაძრები
ლიზა ლორინგი
ლიზა ლორინგი (ინგლ. Lisa Loring; დ. 16 თებერვალი, 1958, კვაჯალეინი — გ. 28 იანვარი, 2023) — ამერიკელი მსახიობი. იგი ცნობილია იმით, რომ ითამაშა უენსდეი ადამსი კომედიურ-საშინელებათა სიტკომში „ადამსის ოჯახი“ (1964–1966).
ცხოვრება და კარიერა
150პქ|მინი|მარცხნივ|უენსდეის როლში ლიზას მშობლები მსახურობდნენ შეერთებული შტატების საზღვაო ძალებში, მაგრამ მისი დაბადებიდან მალევე განქორწინდნენ. დაიბადა კვაჯალეინში, მარშალის კუნძულებზე, იმ დროისთვის გაეროს ნდობის ტერიტორიზე, რომელსაც შეერთებული შტატები მართავდა. ის გაიზარდა ჰავაიზე და მოგვიანებით დედასთან ერთად ლოს ანჯელესში გადავიდა საცხოვრებლად. მან კარიერა დაიწყო სამი წლის ასაკში და გამოჩნდა დოქტორი კილდერის ეპიზოდში, რომელიც გავიდა ეთერში 1964 წელს. დედამისი გარდაიცვალა ალკოჰოლიზმით 1974 წელს, 34 წლის ასაკში.
იგი შეუერთდა ABC სიტკომის მსახიობებს, The Pruitts of Southampton 1966 წელს. ბავშვობის კარიერის შემდეგ ის ასევე იყო CBS-ის საპნის ოპერის „როგორც სამყარო ბრუნდება“ ერთ-ერთი მსახიობი 1980-დან 1983 წლამდე, სადაც მან შეასრულა კრიკეტ მონტგომერის როლი.
იგი გამოჩნდა სლეშერ ფილმებში Blood Frenzy (1987) და Iced (1988).
პირადი ცხოვრება
ლორინგი 1973 წელს 15 წლის ასაკში დაქორწინდა თავის ბავშვობის სიყვარულზე ფარელ ფუმბერგზე, და შეეძინა ქალიშვილი. ქორწინება ერთი წლის შემდეგ დასრულდა. ლორინგი 1981 წელს მეორედ დაქორწინდა მსახიობ დაგ სტივენსონზე. ის იყო კონტრაქტის შემსრულებელი სხვა CBS/Procter & Gamble-ის საპნის ოპერაში Search for Tomorrow. ლორინგს სტივენსონთან მეორე ქალიშვილი შეეძინა და მათი ქორწინება 1983 წელს დასრულდა.
1987 წელს ლორინგი დაქორწინდა ზრდასრულთა კინომსახიობზე ჯერი ბატლერზე. ისინი შეხვდნენ 1987 წლის ზრდასრულთა ფილმის Traci’s Big Trick-ის გადასაღებ მოედანზე, რომელზეც ლორინგი მუშაობდა ვიზაჟისტად და არაკრედიტირებულ მწერლად. ბატლერი და ლორინგი განქორწინდნენ 1992 წელს. ლორინგი მეოთხედ დაქორწინდა 2003 წელს გრეჰემ რიჩზე. წყვილი 2008 წელს დაშორდა და 2014 წლის ივნისისთვის განქორწინების პროცესში იყო.
ჰიპერტონიის შედეგად მიიღო ინსულტი და გარდაიცვალა ბერბანკის (კალიფორნია) სამედიცინო ცენტრში, 2023 წლის 28 იანვარს, 64 წლის ასაკში.
სქოლიო
კატეგორია:ამერიკელი მსახიობები კატეგორია:ამერიკელი ქალები კატეგორია:ამერიკელი ტელემსახიობი ქალები კატეგორია:ამერიკელი ტელემსახიობები კატეგორია:დაბადებული 1958 კატეგორია:დაბადებული 16 თებერვალი კატეგორია:XX საუკუნის ამერიკელი მსახიობები კატეგორია:XXI საუკუნის ამერიკელი მსახიობები
Victory (Modern Talking-ის ალბომი)
სქოლიო
კატეგორია:2002 წლის ალბომები კატეგორია:Modern Talking-ის ალბომები
Quiet Is the New Loud
Quiet Is the New Loud — ჯგუფის Kings of Convenience სადებიუტო ალბომი. იგი გამოვიდა 2001 წელს. ალბომის პროდიუსერია კენ ნელსონი.
სქოლიო
კატეგორია:Kings of Convenience-ის ალბომები კატეგორია:2001 წლის სადებიუტო ალბომები კატეგორია:Astralwerks-ის ალბომები კატეგორია:ალბომები კენ ნელსონის პროდიუსერობით
გრიგოლ საკვირველთმოქმედი
საკუთარი სახელი გრიგოლ საკვირველთმოქმედი შეიძლება აღნიშნავდეს:
ზღვის კარჩხანა
ზღვის კარჩხანა, ლასკირი (Diplodus annularis) — თევზი სპარუსისებრთა ოჯახისა. აქვს 30 სმ-მდე მაღალი სხეული, მუქი ზურგი, რომელსაც ოქროსფერი დაჰკრავს, ღია ყვითელი, მოვერცხლისფრო გვერდები, კუდის ღეროზე მოშავო ლაქა. სანაპირო თევზია, ცხოვრობს წყალმცენარეების რაყებში. გავრცელებულია ატლანტის ოკეანეში კანარის კუნძულებამდე, ხმელთაშუა, შავ და აზოვის ზღვებში. საქართველოში გვხვდება შავი ზღვის სანაპიროებთან. ტოფობა გრძელდება ივნისიდან სექტემბრამდე. აქვს მცირე სამეურნეო მნიშვნელობა. იყენებენ ნედლად.
ლიტერატურა
კატეგორია:სპარუსისებრნი
ვატერლოო (მეტროსადგური)
კატეგორია:ბეიკერლოოს ხაზის სადგურები კატეგორია:ნორთერნის ხაზის სადგურები კატეგორია:საიუბილეო ხაზის სადგურები კატეგორია:ვატერლოო-ენდ-სიტის ხაზის სადგურები
ყურაქედის წმინდა ელია წინასწარმეტყველის მონასტერი
ყურაქედის წმინდა ელია წინასწარმეტყველის მონასტერი — მონასტერი ხაშურის მუნიციპალიტეტის სოფელ პატარა თხინალის ჩრდილოეთით 800-900 მეტრზე, ხცისი-თხინალას გზაზე, ე. წ. ყურა ქედზე, სასაფლაოზე. სტილისტური ნიშნებით თარიღდება VIII-IX საუკუნეებით.
ეკლესია დარბაზულია (4,92 X 7,2 მ), ნაგებია ქვიშაქვისა და შირიმის ქვის უხეშად დამუშავებული ძალიან დიდი კვადრებით. შესასვლელი სამხრეთიდანაა. კარი შიგნიდან დამრეცი თაღითაა გადახურული, გარედან შირიმის ქვის დიდი არქიტრავით (2,46 X 0,86 მ). ნალისებრი აფსიდის ღერძზე სარკმლის ღიობის კვალი არ ჩანს. აფსიდში სამხრეთით მცირე სწორკუთხა ნიშია, რომლის ქვემოთ კედელში ბრტყელი ქვით გადახურული სამალავია. საკურთხევლის მხრების სამხრეთ კუთხე ამოყვანილია ქვიშაქვის კარგად გათლილი კვადრებით.
ლიტერატურა
კატეგორია:ხაშურის მუნიციპალიტეტის ტაძრები
დედამიწის მანტია
დედამიწის მანტია — „მყარი“ დედამიწის გარსი, რომელიც მოქცეულია დედამიწის ქერქსა და დედამიწის ბირთვს შორის. მოიცავს დედამიწის (ატმოსფეროს გარეშე) მოცულობის 83% და მასის 67%. დედამიწის ქერქისაგან მანტია გამოყოფილია მოხოროვიჩიჩის ზედაპირით, რომლის ქვევით გრძივი სეისმური ტალღების გავრცელების სიჩქარე ნახტომისებურად მატულობს 6-7–7-6-იდან 7-9–8-2 კმ/წმ-მდე; დედამიწის ბირთვისაგან კი — ზედაპირით (დაახლოებით 2900 კმ სიღრმეზე), რომლის ქვევით სეისმური ტალღების გავრცელების სიჩქარე იკლებს 13,6-იდან 8,1 კმ/წმ-მდე; გამოყოფენ ქვედა მანტიას და ზედა მანტიას, ხოლო ამ უკანასკნელში — (ზევიდან ქვევით) სუბსტრატს, გუტენბერგის ფენას (ასთენოსფერო), რომელშიც სეისმური ტალღების სიჩქარე შედარებით მცირეა, და გოლიცინის ფენას (ზოგჯერ მას შუა მანტიასაც უწოდებენ). მანტიის ძირზე გამოყოფენ აგრეთვე ასიოდე კმ სისქის ფენას, რომლის ფარგლებში სეისმური ტალღების სიჩქარე სიღრმის ზრდასთან ერთად კი არ იზრდება, ზოგჯერ ოდნავ მცირდება კიდეც.